ประกาศกรมประมงเรื่องหลักเกณฑ์และข้อปฏิบัติของเรือขนถ่ายสัตว์น้ำนอกน่านน้ำไทยที่ทำการขนถ่ายสัตว์น้ำในเขตพื้นที่ที่อยู่ในความรับผิดชอบของคณะกรรมาธิการปลาทูน่าแห่งมหาสมุทรอินเดียพ.ศ. ๒๕๖๑[๑] เนื่องด้วยประเทศไทยได้เข้าเป็นภาคีสมาชิกของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC) อันทำให้ประเทศไทยมีสิทธิเข้าไปทำการประมงในเขตพื้นที่ที่อยู่ในความรับผิดชอบของคณะกรรมาธิการดังกล่าวภายใต้มาตรการควบคุมและการอนุรักษ์ทรัพยากรประมงกรมประมงจึงขอประชาสัมพันธ์ให้ผู้ที่ประสงค์จะออกไปทำการประมงนอกน่านน้ำไทยในบริเวณดังกล่าวทราบถึงหลักเกณฑ์และข้อปฏิบัติของเรือประมงนอกน่านน้ำไทยที่จะต้องปฏิบัติหากเข้าไปทำการประมงในเขตพื้นที่ที่อยู่ในความรับผิดชอบของคณะกรรมาธิการปลาทูน่าแห่งมหาสมุทรอินเดียดังต่อไปนี้ข้อ ๑ในประกาศนี้ทุ่นข้อมูล หมายความว่า อุปกรณ์ลอยน้ำทั้งแบบปล่อยลอยหรือยึดอยู่กับที่ ซึ่งใช้งานโดยหน่วยงานรัฐบาลหรือองค์กรวิทยาศาสตร์ที่เป็นที่ยอมรับเพื่อวัตถุประสงค์ในการเก็บรวบรวมและตรวจวัดข้อมูลสิ่งแวดล้อมด้วยวิธีการทางอิเล็กทรอนิกส์และไม่มีวัตถุประสงค์เพื่อกิจกรรมประมงข้อ ๒ พื้นที่และชนิดของสัตว์น้ำที่อยู่ในความรับผิดชอบของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC)ให้เป็นไปตามบัญชีแนบท้ายประกาศนี้ข้อ ๓เรือที่เก็บรักษาสัตว์น้ำไว้บนเรือทำการขนถ่ายสัตว์น้ำ หรือนำสัตว์น้ำขึ้นจากเรือที่ไปขนถ่ายสัตว์น้ำในพื้นที่และชนิดสัตว์น้ำตามข้อ๒จะต้องเป็นเรือที่อยู่ในบัญชีรายชื่อเรือที่ได้รับอนุญาตของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC)ซึ่งสามารถตรวจสอบได้จากเว็บไซต์ www.iotc.orgผู้ประกอบการและเจ้าของเรือที่อยู่ในบัญชีรายชื่อเรือที่ได้รับอนุญาตขององค์การบริหารจัดการประมงตามวรรคหนึ่งต้องไม่มีส่วนร่วมหรือเกี่ยวข้องกับทำการประมงหรือขนถ่ายสัตว์น้ำชนิดตามข้อ๒กับเรือไร้สัญชาติหรือเรือที่ไม่ได้อยู่ในบัญชีรายชื่อเรือที่ได้รับอนุญาตขององค์การบริหารจัดการประมงดังกล่าวเรือทุกลำต้องแบ่งปันข้อมูลเกี่ยวกับเรือต้องสงสัยว่าไร้สัญชาติโดยแจ้งผ่านทางเครื่องมือสื่อสารอิเล็กทรอนิกส์ที่สามารถตรวจสอบและนำกลับมาใช้โดยความหมายไม่เปลี่ยนแปลงหรือทางไปรษณีย์อิเล็กทรอนิกส์ ที่ส่งผ่านมาจากทางไปรษณีย์อิเล็กทรอนิกส์ที่สามารถระบุตัวตนของอุปกรณ์ส่งสัญญาณผ่านดาวเทียมข้อ ๔ห้ามมิให้เรือขนถ่ายสัตว์น้ำใช้อากาศยานหรืออากาศยานไร้คนขับสนับสนุนกิจกรรมการประมงของเรือประมงลำอื่นข้อ ๕ห้ามเรือขนถ่ายสัตว์น้ำกระทำกิจกรรมในรัศมีหนึ่งไมล์นับจากตัวทุ่นข้อมูล เว้นแต่เป็นการนำทุ่นข้อมูลขึ้นมาบนเรือเมื่อได้รับการอนุญาตหรือร้องขอเป็นการเฉพาะจากเจ้าของผู้รับผิดชอบทุ่นข้อ ๖ห้ามเรือขนถ่ายสัตว์น้ำทำการขนถ่ายหรือมีสัตว์น้ำจำพวกวาฬ โลมา พะยูน เต่าทะเล ปลาฉลามวาฬ ปลาฉลามครีบขาว(oceanic whitetip sharks)หรือปลาฉลามหางยาว (thresher sharks)ไว้ในครอบครองข้อ ๗การเก็บรักษาปลาฉลามชนิดอื่นนอกเหนือไปจากข้อ๖ โดยวิธีแช่แข็งห้ามเก็บครีบของปลาฉลามเกินกว่าร้อยละห้าของน้ำหนักปลาฉลามทั้งหมดที่มีอยู่ในเรือจนกว่าเรือจะมาถึงณ จุดที่นำสัตว์น้ำขึ้นท่าเทียบเรือครั้งแรกสำหรับการเก็บรักษาปลาฉลามตามวรรคหนึ่งแบบสดจะต้องเป็นการเก็บรักษาทั้งตัว จนกว่าเรือจะมาถึง ณจุดที่นำสัตว์น้ำขึ้นท่าเทียบเรือครั้งแรกข้อ ๘เรือขนถ่ายสัตว์น้ำสามารถดำเนินการขนถ่ายสัตว์น้ำในพื้นที่และชนิดสัตว์น้ำตามข้อ ๒ได้ภายใต้หลักเกณฑ์ ดังต่อไปนี้(๑)กรณีขนถ่ายสัตว์น้ำในทะเล จะทำการขนถ่ายสัตว์น้ำได้เฉพาะกับเรือประมงเบ็ดราวปลาทูน่า(๒)กรณีขนถ่ายสัตว์น้ำที่ท่าเทียบเรือ สามารถขนถ่ายสัตว์น้ำกับเรือประมงได้ทุกประเภทข้อ ๙ก่อนนำสัตว์น้ำขึ้นท่าเทียบเรือผู้ควบคุมเรือขนถ่ายสัตว์น้ำต้องบันทึกข้อมูลลงในแบบฟอร์ม IOTC Transhipment Declarationและส่งให้กับหน่วยงานที่มีอำนาจของรัฐที่ทำการนำสัตว์น้ำขึ้นท่าภายในสี่สิบแปดชั่วโมงข้อ๑๐ เนื่องจากหลักเกณฑ์และข้อปฏิบัติของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC)มีการปรับปรุงแก้ไขอยู่ตลอดเวลาตามข้อมูลต่าง ๆที่กำหนดจากการประชุมของประเทศสมาชิกผู้ที่ประสงค์จะเข้าไปทำการขนถ่ายสัตว์น้ำในพื้นที่และชนิดสัตว์น้ำตามข้อ ๒จึงควรติดตามการเปลี่ยนแปลงของหลักเกณฑ์และข้อปฏิบัติดังกล่าวอยู่ตลอดเวลาประกาศ ณ วันที่ ๔ มิถุนายนพ.ศ. ๒๕๖๑อดิศร พร้อมเทพอธิบดีกรมประมง[เอกสารแนบท้าย]๑. พื้นที่ที่อยู่ในความรับผิดชอบของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC)๒. สัตว์น้ำที่อยู่ในความรับผิดชอบของคณะกรรมาธิการปลาทูน่าแห่งมหาสมุทรอินเดีย(Indian Ocean Tuna Commission ; IOTC)๓. IOTC Transhipment Declaration(ดูข้อมูลจากภาพกฎหมาย)ปวันวิทย์/จัดทำ๒กรกฎาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๓๐ ง/หน้า ๑๓/๗ มิถุนายน ๒๕๖๑